
SHPREHJE INTERESIT 
Për dhënien në shfrytëzim të Inkubatorit të Biznesit në Bernicë
Bazuar në nenin 11 paragrafi 2 te Udhëzimit Administrativ nr. 15/2016 për Mënyrën e Themelimit, Funksionimit dhe Administrimit të Inkubatorëve të Biznesit, si dhe Vendimin e Qeverisë së Republikës së Kosovës Nr. 10/65 të datës 23.12.2015, Agjencia për Investime dhe Përkrahjen e Ndërmarrjeve në Kosovë (KIESA), e cila funksionon në kuadër të Ministrisë së Tregtisë dhe Industrisë, nën mandatin e saj ka mbështetjen e NVM-ve dhe krijimin e ambientit të favorshëm për ushtrim të veprimtarisë së biznesit, andaj fton dhe inkurajon të gjithë personat fizik dhe juridik që të aplikojnë për shfrytëzimin dhe administrimin e “Inkubatorit të Biznesit në Berrnicë”.
Inkubatori i Biznesit gjendet në fshatin Bernicë të komunës së Prishtinës. Inkubatori i Biznesit në Bernicë përbehet prej dy etazheve (kateve) dhe ofron hapësira të madhësive të ndryshme sipas projektit arkitektonik – ndërtimore. Sipërfaqja e përdheses së Inkubatorit ka 2165m2, ndërsa kati 1 ka sipërfaqe 1765m2. 
Të drejtë aplikimi kanë të gjithë personat fizik ose juridik të përcaktuar sipas Udhëzim Administrativ nr. 15/2016 për Mënyrën e Themelimit, Funksionimit dhe Administrimit të Inkubatorëve të Biznesit.
1. Kriteret teknike; 
1.1. Duhet të jetë i regjistruar në Republikën e Kosovës, si OJQ ose si shoqëri tregtare - Kopja e Certifikatës së Regjistrimit të OJQ-së / Biznesit;
1.2. Kopja e Certifikatës së Deklaruesit të TVSH-së;
1.3. Kopja e Certifikatës së Numrit Fiskal;
1.4. Raporti i auditimit për tre vitet e fundit;
2. Kriteret për dhënien në shfrytëzim dhe administrim të Inkubatorit të Biznesit në Bernicë janë të poshtëshënuara:
2.1. Duhet të ketë se paku tri (3) vite përvojë pune në zhvillimin dhe avancimin e bizneseve fillestare në fushën e teknologjisë informative, deri në 15 pikë;  
2.2. Të ketë staf profesional në menaxhim dhe zhvillim të bizneseve fillestare, deri në 10 pikë;
2.3. Planin e zbatimit për menaxhimin, administrimin dhe monitorimin e bizneseve fillestare të vendosura në inkubatorë, deri në 15 pikë; 
2.4. Planin për mirëmbajtjen e objektit, deri në 10 pikë;
2.5. Qasje inovative e dizajnimit të infrastrukturës fizike dhe teknologjike të objektit dhe të gjitha shërbimeve të tjera të cilat përfshihen në një Inkubatorë të Biznesit, deri në 15 pikë;
2.6. Identifikimi i fushave specifike, produkteve dhe shërbimeve në të cilat fokusohet Inkubatori i Biznesit për ndërmarrjet që merren me Teknologji Informative, në mënyrë që të plotësohen kërkesat e tregut për një rritje efektive afatgjate të kompanive, deri 10 pikë;
2.7. Identifikimi i praktikave më të mira nga vendet e jashtme rreth zhvillimit dhe operimit të Inkubatorëve të Biznesit dhe përfshirja e praktikave të mira në planet e biznesit, deri 10 pikë;

2.8. Qarkullim minimal prej 300, 000 € (treqind mijë  euro), në vit për tre vitet e fundit, deri 15 pikë.
3. Vizita në Inkubator:

MTI/Agjencia për Investime dhe Përkrahjen e Ndërmarrjeve në Kosovë, për të gjithë të interesuarit do të organizojë vizita në Inkubatorin e Biznesit në Berrnicë, me qëllim që të njoftojë të interesuarit me hapësirat dhe madhësitë e zyrave, që ofron ky inkubator i Biznesit. Vizitat realizohen çdo ditë pune nga ora 13:00-15:00 gjatë periudhës sa është e shpallur shprehja e interesit 
4. Afati i dhënies në shfrytëzim dhe administrim të Inkubatorit të Biznesit 

Afati për dhënien në shfrytëzim dhe administrim të Inkubatorit të Biznesit në Bernicë është pesë (5) vite me mundësi vazhdimi edhe për pesë (5) vite tjera nëse shfrytëzuesi ka zbatuar në tërësi obligimet kontraktues

5. Vlerësimi i aplikacioneve

MTI/KIESA themelon Komisionin për vlerësimin e kërkesave/aplikacioneve sipas kritereve të përcaktuara me këtë shprehje të interesit për dhënien në shfrytëzim të Inkubatorit të Biznesit në Bernicë.
6. Të drejta dhe obligimet e palëve

Të drejtat dhe obligimet e palëve, themeluesit të Inkubatorit të Biznesit në Bernicë dhe shfrytëzuesit të Inkubatorit të Biznesit të përzgjedhur përcaktohen me kontratë.

7. Tërheqja dhe dorëzimi i aplikacioneve:

Formulari i pranimit dhe aplikimit dorëzohet në formë elektronike përmes ueb faqes www.mti-ks.org ose drejtpërdrejt në zyrat e MTI/ KIESA. 

Kontakti përmes tel: 038 200 36 556

Afati i fundit për aplikim është 15 ditë pas shpalljes së Shprehjes së Interesit  

Për çdo paqartësi apo informatë shtesë mund të drejtoheni në kontaktet e lartshënuara.

Adresa:  Rr.” Muharrem Fejza’’, Lagjia e Spitalit – 10.0000  Prishtinë – Kosovë                                                              

Telefon / Faks:  +381(0) 38 200 36 557    /   + 381 (0) 38 200 36 556
http/www..rks-gov.net  /  www.mti-rks.org  
------------------------------------------------------------------------------------------------------------------------------------------------------
Address: Lagja e Spitalit  N.N.  Muharrem Fejza Str. - 10000 Prishtina, Kosova


